Tæp hundrað flugvélar fara um Keflavíkurflugvöll í dag. Búast má við örtröð á vellinum. Komufarþegi segist aldrei hafa upplifað annað eins og í Leifsstöð í gær.
Fólk var eins og síld í tunnu í komusalnum í Leifsstöð í gær og er búist við mikilli umferð verði einnig um völlinn í dag. Tæplega hundrað flug fara um Keflavíkurflugvöll í dag.
Fjörutíu og átta flug eru til Keflavíkur samkvæmt áætlun Isavía í dag og fjörutíu og sex brottfarir. Annríki verður því óneitanlega í Leifsstöð annan daginn í röð þótt aðeins um þriðjungur farþega miðað við þegar mest var 2019 fari nú um völlinn. Íslenskum farþegum komu tafirnar á vellinum verulega á óvart og þótti litlu breyta þótt þeir væru með öll gögn um bólusetningu meðferðis. Örtröð var bæði í komusal og brottfararsalnum. Ragnar Jónsson var að koma frá Kaupmannahöfn.
Hún var eiginlega bókstaflega skelfileg. Mér finnst þetta bara alls ekki boðlegt. Þá vil ég aðeins flokka okkur niður Íslendinga og svo túrista sem er bara frábært að fá til landsins en við sem erum fullbólusett og með öll þessi vottorð og að vera í biðröð með tvö þúsund manns þarna inni algjörlega stappað það var stappað þarna ég hef aldrei á ævinni lent í öðru eins þarna inni. Mér finnst það ekki alveg nógu gott eða boðlegt.
Sannreyna þarf bólusetningarvottorð og Covid próf bæði á leið inn í landið og út úr því. Flugvöllurinn í Keflavík þykir þegar orðinn of lítill þegar mikil umferð er um völlinn. Áform eru um að stækka hann um allt að ígildi heillar flugstöðvar eins og hún var þegar hún var byggð eða um tuttugu þúsund fermetra. Guðmundur Ólafsson forstöðumaður flugvallasviðs Icelandair segir að flugstöðin sé þegar orðin of lítil, jafnvel í venjulegu árferði, en þetta sumar hafi einnig í för með sér allt aðrar kröfur en við séum vön vegna heimsfaraldurs auk öryggiskrafna.
Tæplega hundrað komur og brottfarir eru áætlaðar á Keflavíkurflugvelli í dag. Búast má við örtröð á vellinum. Komufarþegi segist aldrei hafa upplifað annað eins og í Leifsstöð í gær.